หุ้น27มิ.ย.ปิดเช้าร่วง11.44จุด
หุ้นเช้า 27 มิ.ย.ปิดที่ 1,011.50จุด ลดลง 11.44จุด มูลค่าซื้อขาย 7,880.76 ล้านบาท
27 มิ.ย. 2554

หุ้นเช้า 27 มิ.ย.ปิดที่ 1,011.50จุด ลดลง 11.44จุด มูลค่าซื้อขาย 7,880.76 ล้านบาท




ตลาดหุ้นปิดซื้อขายภาคเช้า 27 มิ.ย.ที่ 1,011.50 จุดลดลง 11.44 จุด หรือ -1.12% มูลค่าการซื้อขาย 7,880.76 ล้านบาท 
บริษัทหลักทรัพย์ฟิลลิป (ประเทศไทย) มองตลาดหุ้นไทยยังได้รับแรงกดดันจากปัจจัยภายนอกเป็นหลักทั้งเรื่องปัญหาหนี้สินของกรีซ ขณะที่การแข็งค่าของเงินเหรียญสหรัฐยังกดดันภาพรวมราคาน้ำมันแม้ปรับขึ้นได้เล็กน้อยเมื่อวันศุกร์ก็ตาม รวมถึงแรงขายสุทธิในปริมาณมากของต่างชาติกว่า 2.9 พันล้านบาท เมื่อวันศุกร์ที่ผ่านมา ยังสะท้อนภาพการดำเนินการปรับพอร์ตอย่างต่อเนื่องของต่างชาติต่อไป 
อย่างไรก็ดี คาดว่าตลาดยังมีความผันผวน และในช่วงท้ายสัปดาห์อาจได้ แรงหนุนจากการทำราคาปิดบัญชี และการเข้าสู่ช่วงโค้งสุดท้ายการเลือกตั้งซึ่งจะมีการ เก็งกำไรหุ้นที่เกี่ยวข้องกับการเมืองหนุนตลาดได้ จึงมองการอ่อนตัวในช่วงต้นสัปดาห์ดัชนีมีโอกาสลงแถวระดับ 1,000 จุด น่าลุ้นรีบาวด์ระยะสั้นได้ แต่ต้องไม่ลืมจับตาความคืบหน้า ของปัจจัยภายนอกโดยเฉพาะอย่างยิ่งเรื่องหนี้ของยุโรปอย่างใกล้ชิด
กลยุทธ์การลงทุนจึงแนะนำเก็งกำไรแบบเลือกหุ้นรายตัวไปก่อน โดยดัชนีมีแนวรับ1,017-1,010จุดและแนวต้าน1,026-1,034จุด
ด้านบล.ดีบีเอส วิคเคอร์ส ระบุว่า ตลาดหุ้นยังคงจับตาว่ากรีซจะได้รับความช่วยเหลือจากอียูและไอเอ็มเอฟหรือไม่ รวมถึงการปรับตัวลงของราคาน้ำมันและความกังวลผลกระทบจากการรั่วของท่อก๊าซของบริษัท ปตท. (PTT) ส่งผลให้หุ้นกลุ่มพลังงานปรับตัวลง
5 อันดับหุ้นที่มีมูลค่าการซื้อขายสูงสุด ได้แก่ 
PTT มูลค่าการซื้อขาย 835.71 ล้านบาท ปิดที่  326 บาท ลดลง 8  บาท หรือ -2.40%  
BANPU มูลค่าการซื้อขาย 494.85 ล้านบาท ปิดที่ 692 บาท ลดลง 8  บาท หรือ -1.14% 
KBANK มูลค่าการซื้อขาย 425.40 ล้านบาท ปิดที่  114.50 บาท เพิ่มขึ้น 0.50 บาท หรือ 0.44%
SCB มูลค่าการซื้อขาย  405.44 ล้านบาท ปิดที่ 104.50 บาท ลดลง 0.50  บาท หรือ -0.48% 
MALEE มูลค่าการซื้อขาย 382.53 ล้านบาท ปิดที่ 15.70 บาท เพิ่มขึ้น 0.60 บาท หรือ 3.97%